
Diplomuar “Juriste” në Fakultetin e Drejtësisë të Universitetit të Tiranës në vitin 1998. Në vitin 2004 ka filluar mësimdhënien si lektore e së drejtës kushtetuese dhe së drejtës kushtetuese të krahasuar, dhe po prej këtij viti është angazhuar në Shkollën Shqiptare të Administratës Publike si trajnere e së drejtës kushtetuese.
Ka kryer studimet pasuniversitare në fushën e së drejtës evropiane dhe ka marrë titullin “Master” në Universitetin e Drejtësisë së Bolonjës, Itali. Në vitin 2019 ka marrë gradën shkencore “Doktore e shkencave” në Fakultetin e Drejtësisë të Universitetit të Tiranës.
Prej vitit 1998 e në vazhdim punon në Gjykatën Kushtetuese, ku prej vitit 2008 ka ushtruar detyrën e drejtores së Drejtorisë së Kërkimeve, Studimeve dhe Publikimeve. Ndërkohë mban edhe detyrën e nëpunëses ndërlidhëse pranë Komisionit të Venecias.
Në periudhën mars 2015 – janar 2016 ka marrë pjesë në grupin e punës për Reformën në Drejtësi pranë sekretariatit teknik. Nga viti 2017 e në vijim është e angazhuar pranë Shkollës së Magjistraturës, në programin e formimit vazhdues të gjyqtarëve dhe prokurorëve.
Është autore e disa punimeve dhe artikujve me karakter shkencor në fushën e së drejtës kushtetuese dhe pjesëmarrëse në konferenca shkencore brenda dhe jashtë vendit.
[bookmark: _GoBack]Që prej vitit 2020 kryen detyrën e këshilltares ligjore në Njësinë e Shërbimit Ligjor në Gjykatën Kushtetuese.
